Francesca Dellera

Frančeska Delera (, g. 1965 m. spalio 2 d. Roma) – italų modelis ir aktorė.

 Biografija 
Frančeska gimė Romoje. Baigusi mokyklą, pradėjo dirbti modeliu, pozavo žymiausiems mados fotografams.

1986 m. debiutavo kine epizodiniu vaidmeniu filme „Universalinė parduotuvė“. Po metų pasirodžiusioje režisieriaus Tinto Brasso erotinėje juostoje „Kaprizas“ Frančeska atliko vieną pagrindinių vaidmenų.

1988 m. pasirodė TV mini serialas „La romana“, kuriame ji su Gina Lollobrigida vaidino pagrindinius vaidmenis. 1991 m. sukurta drama „La carne“ buvo demonstruota Kanų kino festivalyje. 

Frančeska keletą metų gyveno Prancūzijoje, kur demonstravo dizainerio Jean Paul Gaultier drabužius, susitikinėjo su aktoriumi Christopher Lambert. 1994 m. pasirodžiusi juosta „L'ours en peluche“ kartu su Alain Delon buvo paskutinis Frančeskos vaidmuo kine – vėliau ji filmavosi tik televizijoje.

 Filmografija 
 Kinas 
 Universalinė parduotuvė (1986) 
 Kaprizas  (1987)
 Turtuolių įpročiai (1987)
 La carne (1991)
 L'Ours en peluche (1994)

 Televizija 
 La romana (1988, mini serialas)
 La bugiarda (1989, mini serialas)
 Nanà (2001, mini serialas)
 La contessa di Castiglione (2006, mini serialas)

 Nuorodos 
 IMDb profilis
 Interneto svetainė

 Šaltiniai 

Kategorija:Italijos modeliai
Kategorija:Italijos aktoriai